**Rámcová dohoda uzatvorená č. .................**

uzatvorená podľa ustanovenia § 269 odsek 2 zákona č. 513/1991 Zb. Obchodný zákonník v znení neskorších predpisov v spojení so zákonom č. 185/2015 Z. z. Autorský zákon a zákonom č. 343/2015 Z. z. o verejnom obstarávaní (ďalej aj „zákon o verejnom obstarávaní“), uzavretá medzi

**Objednávateľom:** **Slovenská inovačná a energetická agentúra**

sídlo: Bajkalská 27, 827 99 Bratislava

IČO: 00 002 801

DIČ: 2020877749

IČ DPH: SK2020877749

V zastúpení: Ing. Peter Blaškovitš, generálny riaditeľ

Bankové spojenie: Štátna pokladnica

IBAN: SK6581800000007000062596

BIC: SPSRSKBA

Právna forma: štátna príspevková organizácia zriadená rozhodnutím

ministra hospodárstva SR č. 63/1999 v znení nadväzujúcich rozhodnutí

(ďalej len „Objednávateľ“)

a

**Dodávateľom:**

Sídlo:

IČO:

DIČ:

IČ DPH:

V zastúpení:

Bankové spojenie:

IBAN:

BIC:

Právna forma:

(ďalej len „Dodávateľ“)

(ďalej spolu len „zmluvné strany“)

**Čl. I**

**Predmet zmluvy**

1. Predmetom tejto zmluvy je záväzok Dodávateľa za podmienok dohodnutých v tejto zmluve zabezpečiť pre Objednávateľa vytvorenie audiovizuálneho diela, teda 2D a 3D spotov v zmysle prílohy č. 1 (ďalej len ako "AVD"), vytvorenie zvukového záznamu, t.j. zvukových mutácií z AVD prispôsobených na účely použitia v rozhlasovom vysielaní v zmysle prílohy č. 1 (ďalej spolu ako „Diela“) a udelenie súhlasu na použitie týchto Diel tak, aby Objednávateľ mohol použiť tieto Diela spôsobom dohodnutým v Článku IV tejto zmluvy. Predmet zmluvy je hradený z finančných prostriedkov Európskych štrukturálnych a investičných fondov.

**Čl. II**

**Spôsob vykonávania predmetu zmluvy**

1. Dodávateľ je povinný zabezpečiť dodanie podkladov k Dielam podľa čiastkovej objednávky a prílohy č. 1 Objednávateľovi do 15 dní od vystavenia čiastkovej objednávky. Objednávateľ následne do 3 pracovných dní odo dňa ich doručenia vznesie pripomienky k podkladom k Dielam a Dodávateľ je povinný tieto pripomienky zapracovať najneskôr do 3 pracovných dní odo dňa vznesenia pripomienok, pričom uvedený postup sa môže opakovať až do doby, kým Objednávateľ nebude mať žiadne pripomienky k podkladom k Dielam. V prípade ak Objednávateľ už nemá ďalšie pripomienky k podkladom k Dielam, zašle Dodávateľovi súhlasný email, ak si zmluvné strany nedohodnú inú formu schválenia, čím sa dodané podklady považujú za schválene.
2. Dodávateľ je povinný zabezpečiť dodanie Diel podľa čiastkovej objednávky a prílohy č. 1 Objednávateľovi do 15 dní od schválenia podkladov k Dielam. Objednávateľ následne do 3 pracovných dní odo dňa ich doručenia vznesie pripomienky k Dielam a Dodávateľ je povinný tieto pripomienky zapracovať najneskôr do 3 pracovných dní odo dňa vznesenia pripomienok, pričom uvedený postup sa môže opakovať až do doby, kým Objednávateľ nebude mať žiadne pripomienky k Dielam. V prípade ak Objednávateľ už nemá ďalšie pripomienky k Dielam, zmluvné strany spíšu preberací protokol k Dielam, pričom momentom podpisu tohto preberacieho protokolu sa Diela považujú za riadne odovzdané.
3. Dodávateľ je povinný zabezpečiť vytvorenie Diel s vynaložením odbornej starostlivosti, a súčasne je povinný riadiť sa pokynmi Objednávateľa. V prípade, ak bude mať Objednávateľ k dodaným Dielam výhrady, Dodávateľ je povinný tieto výhrady akceptovať, ak sa zmluvné strany nedohodnú inak a zabezpečiť prepracovanie Diel. V prípade, ak Dodávateľ nezabezpečí prepracovanie Diel podľa výhrad Objednávateľa, nie je Objednávateľ povinný Diela prevziať.
4. Dodávateľ zabezpečuje zhotovenie diela a zvukového záznamu na základe iniciatívy Objednávateľa sám, na svoje náklady a nie je oprávnený od Objednávateľa požadovať personálne, technické alebo iné kapacity potrebné na tvorbu Diel alebo zvukového záznamu.

**Čl. III**

**Odmena**

1. Zmluvné strany sa dohodli, že za zabezpečenie vytvorenia Diel a udelenie licencií podľa tejto zmluvy pre Objednávateľa, patrí Dodávateľovi odmena vo výške:

* Cena za 1ks 3D spotu ................................ EUR bez DPH ................... EUR s DPH
* Cena za 1ks 2D 30 sek spotu .....................EUR bez DPH ................... EUR s DPH
* Cena za 1 ks 2D 60 sek spotu .....................EUR bez DPH .................... EUR s DPH
* Cena za zvukovú mutáciu AVD ..................EUR bez DPH .................... EUR s DPH

1. Podrobná špecifikácia ceny za predmet Zmluvy tvorí Prílohu číslo 2 - Návrh uchádzača na plnenie kritéria.
2. Odmenu za zabezpečenie vytvorenia Diel a udelenie súhlasu na použitie Diel podľa čl. IV tejto zmluvy uhradí Objednávateľ bezhotovostným prevodom na základe faktúry vystavenej Dodávateľom. Dodávateľ je povinný doručiť originál faktúry do sídla Objednávateľa uvedeného v záhlaví tejto zmluvy. Faktúra musí obsahovať všetky náležitosti v zmysle platných právnych predpisov, špecifikáciu fakturovanej sumy a musí byť vystavená v súlade s touto zmluvou. Splatnosť faktúry je 30 kalendárnych dní odo dňa jej doručenia Objednávateľovi. Ak faktúra nebude obsahovať náležitosti podľa tejto zmluvy alebo v nej nebudú správne uvedené údaje, je Objednávateľ oprávnený vrátiť ju v lehote 10 pracovných dní od jej obdržania Dodávateľovi s uvedením chýbajúcich náležitostí alebo nesprávnych údajov. V takomto prípade sa preruší priebeh lehoty splatnosti a nová lehota splatnosti začne plynúť doručením opravenej faktúry Objednávateľovi. Po túto dobu nie je Objednávateľ v omeškaní a Dodávateľ nemá nárok na úrok z omeškania.
3. Dodávateľ berie na vedomie, že Objednávateľ neposkytne preddavok ani zálohovú platbu za realizáciu predmetu zmluvy.
4. Odmena sa považuje za uhradenú dňom odpísania peňažných prostriedkov z účtu Objednávateľa.

**Čl. IV**

**Licencia**

1. Podpisom tejto zmluvy udeľuje Dodávateľ Objednávateľovi výhradnú licenciu (súhlas) na všetky spôsoby použitia jednotlivých diel ktoré sú súčasťou AVD a podliehajú autorskej ochrane (napr. grafika, hudba, réžia, scenár a pod.), najmä na:
2. spracovanie jednotlivých diel,
3. spojenie jednotlivých diel s iným dielom,
4. zaradenie jednotlivých diel do databázy,
5. vyhotovenie rozmnoženín jednotlivých diel,
6. verejné rozširovanie originálu jednotlivých diel alebo rozmnoženín jednotlivých diel prevodom vlastníckeho práva, vypožičaním, nájmom,
7. uvedenie jednotlivých diel na verejnosti verejným vystavením originálov jednotlivých diel alebo rozmnoženín jednotlivých diel, verejným vykonaním jednotlivých diel, verejným prenosom jednotlivých diel,
8. vydanie jednotlivých diel,
9. postúpenie získanej licencie na tretie osoby a/alebo poskytnutie sublicencie, a to v celku alebo po častiach, neobmedzene alebo v obmedzenom rozsahu.
10. Dodávateľ berie na vedomie, že zabezpečuje vyhotovenie AVD na základe vôle Objednávateľa, t. z. že Objednávateľ inicioval a zabezpečil vytvorenie AVD a z toho dôvodu je Objednávateľ výrobca AVD a vykonáva výhradné majetkové práva výrobcu AVD a z toho titulu je Objednávateľ oprávnený na všetky spôsoby použitia AVD, najmä na:
11. spracovanie AVD,
12. spojenie AVD s iným dielom,
13. zaradenie AVD do databázy,
14. vyhotovenie rozmnoženín AVD,
15. verejné rozširovanie originálu AVD alebo rozmnoženiny AVD prevodom vlastníckeho práva, vypožičaním, nájmom,
16. vysielanie AVD,
17. technické predvedenie AVD,
18. sprístupňovanie AVD verejnosti.
19. Podpisom tejto zmluvy udeľuje Dodávateľ Objednávateľovi výhradnú licenciu (súhlas) na všetky spôsoby použitia zvukového záznamu, t.j. zvukových mutácií z AVD prispôsobených na účely použitia v rozhlasovom vysielaní, ktoré podliehajú autorskej ochrane, najmä na:
20. vyhotovenie rozmnoženín zvukového záznamu,
21. verejné rozširovanie originálu zvukového záznamu alebo rozmnoženiny zvukového záznamu prevodom vlastníckeho práva, vypožičaním, nájmom,
22. vysielanie zvukového záznamu,
23. sprístupňovanie zvukového záznamu verejnosti.
24. Dodávateľ berie na vedomie, že zabezpečuje vyhotovenie zvukového diela zachyteného na nosiči zvukového záznamu na základe vôle Objednávateľa, t. z. že Objednávateľ inicioval a zabezpečil vytvorenie zvukového diela a z toho dôvodu je Objednávateľ výrobca zvukového diela a vykonáva výhradné majetkové práva výrobcu zvukového diela a z toho titulu je Objednávateľ oprávnený na všetky spôsoby použitia zvukového diela, najmä na:
25. spracovanie zvukového diela,
26. spojenie zvukového diela s iným dielom,
27. zaradenie zvukového diela do databázy,
28. vyhotovenie rozmnoženín zvukového diela,
29. verejné rozširovanie originálu zvukového diela alebo rozmnoženiny zvukového diela prevodom vlastníckeho práva, vypožičaním, nájmom,
30. vysielanie zvukového diela,
31. technické predvedenie zvukového diela,
32. sprístupňovanie zvukového diela verejnosti.
33. Dodávateľ nie je oprávnený používať Diela akýmkoľvek spôsobom bez súhlasu Objednávateľa. Povinnosť podľa predchádzajúcej vety je Dodávateľ povinný zabezpečiť aj u autorov a výkonných umelcov, ktorí sa podieľali na vytvorení diel a zhotovení zvukového záznamu.
34. Dodávateľ vyhlasuje, že touto zmluvou udeľuje Objednávateľovi licencie podľa tohto článku zmluvy bez teritoriálneho a vecného obmedzenia a na celú dobu trvania majetkových práv v zmysle Autorského zákona.
35. Objednávateľ nie je povinný využiť výhradnú licenciu.
36. Práva a povinnosti Objednávateľa vyplývajúce z udelenej licencie podľa tejto zmluvy prechádzajú na právneho nástupcu Objednávateľa.
37. Dodávateľ podpisom tejto zmluvy vyhlasuje, že vysporiadal všetky práva autorov, výkonných umelcov alebo iných osôb podieľajúcich sa na výrobe Diel, podaní umeleckého výkonu a vyhotovení zvukového záznamu tak, aby Objednávateľovi nevznikli žiadne ďalšie náklady pri používaní Diel a súčasne vyhlasuje, že vysporiadal osobnostné a majetkové práva autorov a výkonných umelcov tak, že je oprávnený udeliť Objednávateľovi súhlas na použitie Diel podľa podmienok uvedených v tejto zmluve.

**Čl. V**

**Práva a povinnosti Dodávateľa**

1. Dodávateľ sa zaväzuje:
2. dodržať termín odovzdania podkladov k Dielam,
3. dodržať termín odovzdania Diel,
4. zapracovať všetky pripomienky vznesené Objednávateľom k podkladom k Dielam a Dielam,
5. dodržiavať pokyny Objednávateľa na vytvorenie Diel, najmä dodržanie zadanej témy a pod.,
6. strpieť použitie Diel Objednávateľom alebo osobou odvodzujúcou svoje oprávnenia od Objednávateľa v rozsahu udelenej licencie podľa čl. IV tejto zmluvy,
7. neudeliť tretej osobe licenciu na spôsoby použitia udelené výhradnou licenciou vyplývajúcou z tejto zmluvy, pričom je povinný aj sám sa zdržať použitia Diel.
8. Dodávateľ sa zaväzuje zabezpečiť vytvorenie Diel, na vlastné náklady tak, aby boli Diela v súlade s platnými právnymi predpismi Európskej únie a Slovenskej republiky, najmä aby Diela nezasahovali do práv a právom chránených záujmov tretích osôb, neporušovali osobnostné alebo majetkové autorské práva iných autorov alebo výkonných umelcov, neobsahovali difamačné a vulgárne tvrdenia a pod.. V prípade, ak Dodávateľ poruší povinnosti podľa predchádzajúcej vety, zaväzuje sa Dodávateľ, že Objednávateľovi uhradí všetky vzniknuté náklady Objednávateľa, ak vzniknú, súvisiace s porušením povinnosti Dodávateľa, najmä vysporiada práva iných autorov alebo výkonných umelcov ak boli porušené, uspokojí oprávnené nároky tretích osôb, ktorých práva alebo právom chránené záujmy boli činnosťou dodávateľa dotknuté, alebo uhradí Objednávateľovi akékoľvek ďalšie náklady, ktoré Objednávateľovi vznikli v súvislosti s porušením povinnosti Dodávateľa podľa predchádzajúcej vety.
9. V prípade porušenia niektorej z povinností dohodnutých v bode 1. tohto článku zmluvy, má Objednávateľ nárok na zaplatenie zmluvnej pokuty vo výške 10% ceny konkrétneho diela. Zaplatenie zmluvnej pokuty si Objednávateľ uplatní faktúrou so splatnosťou 14 dní odo dňa jej doručenia. Zaplatením zmluvnej pokuty nie je dotknutý nárok na náhradu škody.
10. V prípade, ak niektoré z Diel vznikne spoločnou duševnou tvorivou činnosťou viacerých autorov (spoluautorstvo) alebo viacerých výkonných umelcov, Dodávateľ sa zaväzuje vysporiadať vzťahy so všetkými spoluautormi a výkonnými umelcami tak, aby bol Objednávateľ oprávnený použiť ktorékoľvek z Diel spôsobom a v rozsahu podľa čl. IV tejto zmluvy a aby ďalší spoluautori alebo výkonní umelci boli povinný strpieť použitie niektorého z Diela Objednávateľom a aby Objednávateľovi nevznikli žiadne ďalšie povinnosti voči týmto spoluautorom alebo výkonným umelcom. V prípade, ak Dodávateľ poruší povinnosť podľa predchádzajúcej vety, zaväzuje sa Objednávateľovi uhradiť všetky náklady, ktoré Objednávateľovi vznikli v súvislosti s uplatňovaním autorských práv alebo práv súvisiacich s autorským právom zo strany spoluautorov alebo výkonných umelcov.
11. V prípade, ak bude Dodávateľ v omeškaní so zhotovovaním Diela, je povinný o tejto skutočnosti informovať Objednávateľa.
12. Dodávateľ sa zaväzuje strpieť výkon kontroly/auditu súvisiaceho s predmetom Zmluvy kedykoľvek počas platnosti a účinnosti príslušnej Zmluvy o poskytnutí nenávratného finančného príspevku (prípadne Rozhodnutia o poskytnutí nenávratného finančného príspevku) uzavretej Objednávateľom ako prijímateľom nenávratného finančného príspevku za účelom financovania predmetu Zmluvy, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä zákona č. 528/2008 Z. z. o pomoci a podpore poskytovanej z fondov Európskej únie v znení neskorších predpisov a zákona č. 257/2015 Z. z. o finančnej kontrole a audite a o zmene a doplnení niektorých zákonov a príslušnej zmluvy o nenávratnom finančnom príspevku a jej príloh vrátane Všeobecných zmluvných podmienok pre také zmluvy a poskytnúť týmto orgánom riadne a včas všetku potrebnú súčinnosť. Porušenie tejto povinnosti Poskytovateľa je podstatným porušením Zmluvy, ktoré oprávňuje Objednávateľa od Zmluvy odstúpiť.
13. Dodávateľ, na ktorého sa vzťahuje povinnosť zapisovať sa do registra partnerov verejného sektora, je v zmysle § 11 zákona o verejnom obstarávaní povinný byť v čase uzavretia Zmluvy a po celý čas jej trvania zapísaný v registri partnerov verejného sektora.
14. V prípade, že Dodávateľ plní túto Zmluvu aj prostredníctvom subdodávateľov, zodpovedá za ich plnenie akoby plnil sám. Dodávateľ zodpovedá za odbornú starostlivosť pri výbere subdodávateľa, ako aj za výsledok činnosti/plnenia vykonanej/vykonaného na základe zmluvy o subdodávke. Dodávateľ zodpovedá aj za svojich subdodávateľov vo vzťahu k registru partnerov verejného sektora. Subdodávatelia Dodávateľ, ktorí majú povinnosť zapisovať sa do registra partnerov verejného sektora, musia byť v ňom v zmysle § 11 zákona o verejnom obstarávaní zapísaní po celú dobu trvania Zmluvy. Ak došlo k výmazu subdodávateľa z registra partnerov verejného sektora, je Dodávateľ povinný bezodkladne túto skutočnosť oznámiť Objednávateľovi a zároveň nahradiť takéhoto subdodávateľa subdodávateľom, ktorý bude spĺňať podmienky podľa § 32 ods. 1 a § 11 zákona o verejnom obstarávaní. Ak má subdodávateľ povinnosť byť zapísaný v registri partnerov verejného sektora a dôjde k jeho výmazu, nie je odo dňa výmazu oprávnený podieľať sa na plnení predmetu zmluvy.
15. V prípade, ak Dodávateľ bude poskytovať služby podľa tejto zmluvy prostredníctvom subdodávateľa, je povinný o tejto skutočnosti informovať Objednávateľa a uviesť subdodávateľov v prílohe č. 3 tejto zmluvy Zoznam subdodávateľov. Dodávateľ je povinný do piatich pracovných dní písomne oznámiť Objednávateľovi akúkoľvek zmenu údajov o subdodávateľovi. Subdodávateľ Dodávateľa musí spĺňať rovnaké podmienky účasti týkajúce sa osobného postavenia a nesmú u neho existovať dôvody na vylúčenie z verejného obstarávania a musí mať oprávnenie poskytovať službu vo vzťahu k tej časti predmetu zákazky, ktorú má subdodávateľ plniť. V prípade, ak subdodávateľ Dodávateľa nebude spĺňať podmienky podľa predchádzajúcej vety, Objednávateľ písomne požiada Dodávateľa o jeho nahradenie. Dodávateľ doručí návrh nového subdodávateľa do piatich pracovných dní odo dňa doručenia žiadosti podľa predchádzajúcej vety.
16. Dodávateľ je počas trvania tejto zmluvy oprávnený zmeniť subdodávateľa a súčasne je povinný o tejto skutočnosti informovať Objednávateľa. Na zmenu subdodávateľa sa primerane vzťahujú ustanovenia podľa čl. V ods. 8 a 9 tejto Zmluvy.
17. Využitie subdodávateľov

11.1 Dodávateľ vyhlasuje, že na plnení predmetu zmluvy podľa článku I. tejto Zmluvy sa budú podieľať nasledovní subdodávatelia, ktorí sú Dodávateľovi známi v čase uzavretia tejto Zmluvy:

|  |  |  |  |  |  |
| --- | --- | --- | --- | --- | --- |
| **Por. Č.\*** | **Obchodné meno a sídlo subdodávateľa** | **IČO** | **% podiel na zákazke** | **Predmet subdodávok** | **Údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia** |
|  |  |  |  |  |  |
|  |  |  |  |  |  |
|  |  |  |  |  |  |

*\*V prípade potreby doplniť riadok pre ďalšieho subdodávateľa*

* 1. Ak Dodávateľ neuvedie v bode 11.1 tohto článku tejto Zmluvy požadované údaje, Objednávateľ má zato, že na plnení predmetu zmluvy podľa článku I. tejto Zmluvy sa nebudú podieľať subdodávatelia a celý predmet Zmluvy Dodávateľ bude realizovať vlastnými kapacitami.
  2. Dodávateľ je povinný oznámiť Objednávateľovi akúkoľvek zmenu/doplnenie údajov o subdodávateľovi uvedenom v bode 11.1 tohto článku tejto Zmluvy najneskôr do desiatich (10) dní, odo dňa kedy daná zmena nastala.
  3. V prípade zmeny/doplnenia subdodávateľa počas plnenia tejto Zmluvy, je Dodávateľ povinný najneskôr tri (3) pracovné dni pred plánovanou zmenou predložiť Objednávateľovi písomné oznámenie o zmene/doplnení subdodávateľa, ktoré bude obsahovať minimálne: podiel zákazky, ktorý má Dodávateľ v úmysle zadať subdodávateľovi, predmet subdodávok, identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný subdodávateľ spĺňa podmienky účasti podľa § 41 ods. 1 písm. b) zákona o verejnom obstarávaní.

1. Ak navrhovaný subdodávateľ nespĺňa podmienky účasti podľa § 41 ods. 1 písm. b) zákona o verejnom obstarávaní, Objednávateľ písomne požiada Dodávateľa o jeho nahradenie. Dodávateľ doručí návrh nového subdodávateľa do piatich (5) pracovných dní odo dňa doručenia žiadosti podľa prvej vety, ak Objednávateľ neurčil dlhšiu lehotu.
2. Za podstatné porušenie zmluvy sa považuje porušenie čl. V bod 1 a  čl. VII bod 3. V prípade podstatného porušenia zmluvy majú zmluvné strany právo odstúpiť od zmluvy.

**Čl. VI**

**Práva a povinnosti Objednávateľa**

1. Objednávateľ sa zaväzuje:
2. poskytnúť Dodávateľovi nevyhnutnú súčinnosť za účelom vytvorenia Diel,
3. zaplatiť Dodávateľovi odmenu za vytvorenie Diel a udelenie licencie podľa čl. III tejto zmluvy,
4. primerane a podľa možností dbať na ochranu Diel a oznamovať autorovi všetky porušenia autorského zákona o ktorých sa Objednávateľ dozvie v súvislosti s používaním Diel.
5. Objednávateľ má právo neprijať Diela v prípade, ak budú obsahovať vady. V prípade, ak vady možno odstrániť, určí Objednávateľ Dodávateľovi primeranú lehotu na odstránenie vád, nie však dlhšiu ako tri pracovné dni a Dodávateľ sa zaväzuje odstrániť vady podľa pokynov Objednávateľa. V prípade, ak vady nebude možné odstrániť, prípadne ak ich bude možné odstrániť, ale odstránením nebude možné dodržať lehotu na odovzdanie, Objednávateľ nie je povinný Diela prijať a v takom prípade Dodávateľ nemá nárok na odmenu.
6. Ak sú Diela bez vád, alebo boli vady odstránené, Objednávateľ je povinný Diela prijať.
7. Objednávateľ nie je povinný pri používaní Diel uvádzať mená autorov.
8. Objednávateľ je oprávnený kontrolovať stav zhotovovania Diel a Dodávateľ je povinný na požiadanie Objednávateľa poskytnúť informácie o stave zhotovovania Diel.
9. Objednávateľ je oprávnený písomne odstúpiť od Zmluvy v prípade, ak ešte nedošlo k plneniu zo Zmluvy a výsledok kontroly verejného obstarávania alebo administratívnej finančnej kontroly verejného obstarávania vykonanej zo strany sprostredkovateľského orgánu (kontrolného orgánu Objednávateľa) neumožňujú financovanie plnenia Zmluvy. Objednávateľ je tiež oprávnený písomne odstúpiť od Zmluvy v prípade, ak Objednávateľovi bude doručená správa z kontroly verejného obstarávania výsledkom ktorého bolo uzatvorenie Zmluvy, ktorou príslušný orgán neschválil predmetné verejné obstarávanie.

**Čl. VII**

**Skončenie platnosti zmluvy**

1. Zmluva sa uzatvára na dobu určitú do 30.06.2023 alebo do vyčerpania zmluvne dohodnutej výšky finančných prostriedkov, podľa toho, ktorá skutočnosť nastane skôr. Ustanovenia o licencii tým nie sú dotknuté.
2. Zmluvu je možné ukončiť dohodou zmluvných strán alebo odstúpením od zmluvy.
3. Objednávateľ je oprávnený okamžite odstúpiť od zmluvy, ak:
4. ak má niektoré z Diel vady, ktoré nemožno odstrániť alebo vady nie je možné odstrániť tak, aby bola dodržaná lehota na odovzdanie Diel,
5. ak pred termínom odovzdania niektorého Diela je zrejmé, že Dielo nebude odovzdané v dohodnutom termíne,
6. ak z konania Dodávateľa je zrejmé, že nevytvorí Diela, prípadne neodstráni vady na Dielach.
7. Dodávateľ je oprávnený odstúpiť od tejto zmluvy, ak mu Objednávateľ ani po upozornení od Dodávateľa neposkytne potrebnú súčinnosť.
8. Odstúpenie od zmluvy je účinné okamihom doručenia odstúpenia od zmluvy zmluvnej strane, ktorej je adresované.

**Čl. VIII**

**Záverečné ustanovenia**

1. Zmluvné strany sa dohodli, že akákoľvek písomná korešpondencia adresovaná jednej zo zmluvných strán sa bude zasielať doporučene, na adresu príslušnej zmluvnej strany uvedenú v úvodných ustanoveniach tejto zmluvy, alebo sa odovzdá príslušnej zmluvnej strane osobne, ak sa zmluvné strany nedohodnú inak. Písomnosť sa považuje za doručenú okamihom jej prevzatia zmluvnou stranou. V prípade, že si zmluvná strana riadne neprevezme doručovanú písomnosť, považuje sa písomnosť za doručenú okamihom, kedy sa táto písomnosť vráti späť zmluvnej strane, ktorá ju odosielala, alebo okamihom, kedy zmluvná strana, ktorej je písomnosť určená, odmietne osobne prevziať písomnosť.
2. Zmluva nadobúda platnosť dňom jej podpisu oboma Zmluvnými stranami. Zmluva nadobúda účinnosť:
3. dňom nasledujúcom po dni jej zverejnenia v Centrálnom registri zmlúv. Zmluva je povinne zverejňovanou zmluvou podľa príslušných právnych predpisov (§ 5a zákona číslo 211/2000 Z. z., o slobodnom prístupe k informáciám a § 47a zákona číslo 40/1964 Zb. v znení neskorších predpisov (Občiansky zákonník) alebo
4. dňom schválenia zákazky Sprostredkovateľským orgánom, teda dňom v ktorom bude Objednávateľovi doručená správa z kontroly verejného obstarávania so schvaľujúcim záverom k verejnému obstarávaniu,

podľa toho, ktorá z vyššie uvedených skutočností nastane neskôr.

1. Táto zmluva a vzťahy z nej vyplývajúce sa riadia zákonom č. 185/2015 Z. z. Autorský zákon a zákonom č. 40/1964 Zb. Občiansky zákonník v znení neskorších predpisov.
2. Meniť alebo dopĺňať túto zmluvu možno len vo forme písomných číslovaných dodatkov, po vzájomnej dohode zmluvných strán.
3. Neoddeliteľnou súčasťou tejto zmluvy sú nasledujúce prílohy:

* Príloha číslo 1 – Opis predmetu zákazky,
* Príloha číslo 2 – Podrobná špecifikácia ceny (Návrh uchádzača na plnenie kritéria).

1. Táto zmluva sa vyhotovuje v štyroch rovnopisoch, z ktorých tri rovnopisy obdrží Objednávateľ a jeden rovnopis obdrží Dodávateľ.
2. Zmluvné strany vyhlasujú, že sú plne spôsobilé na právne úkony, že text tejto zmluvy je určitým a zrozumiteľným vyjadrením ich vážnej a slobodnej vôle byť ňou viazaný, že si zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú vlastnoručné podpisy.

V ............., dňa ....................... V ............, dňa .......................

Objednávateľ: Dodávateľ:

................................................. ................................................